### Beslutningstema

Der skal tages beslutning om proces for, hvordan forskellige planer og strategier for [adresse] kan samles og løftes strategisk og finansieres af visions- og [adresse].

### Historik

Klima-, Vækst- og Udviklingsudvalget besluttede den 8. oktober 2023 i forbindelse med orienteringen om detailhandelsanalysen, at der udarbejdes et beslutningsgrundlag for, hvordan forskellige planer og strategier for [adresse] kan samles og løftes strategisk. Ligeledes blev besluttet, at der på december-mødes tages stilling til, hvordan planer og strategier omkring Tønder by kan samles og løftes.

### Sagsfremstilling

[adresse] lægger op til, at der som opfølgning på detailhandelsanalysen arbejdes et skridt dybere for hver handelsby med en strategi for de enkelte handelsbyer med visioner og konkrete handlinger; dvs. en vision for hvad den enkelte bymidte og dens handelsliv skal satse på og være kendt for på længere sigt samt en handlingsplan for, hvad der konkret skal ske hvert år de næste 5 år, og hvem der er ansvarlig for, at det kommer til at ske. Dette kan også ses i forlængelse af, at det i forbindelse med udmøntningen af indsatserne jf. oplægget fra Detailforum lægges op til en detailhandelsstrategi i 2024. Denne kan bl.a. indeholde emner som strategiarbejde, analyse, SWOT, udvikling af handlen, gågade og midtby koncept, rekruttering af kæder, bosætning m.v. Indsatsen spiller således fint sammen med detailhandelsanalysens anbefaling om strategier for handelsbyerne. Det er i lyset af denne indsats, at der politisk og i dialog med handelsstandsforeningen i Tønder by er et ønske om et samlet helhedsplan og en koordinering af de forskellige strategiske indsatser i Tønder by.

Der kan således sammenfattes disse overordnede og strategiske indsatser, der kan søges samkoordineret i en helhedsplan for [adresse]

* Detailhandelsstrategi: en strategi for [adresse] - vision og konkrete handlinger
* Kim Poulsen og klimatilpasningsplan for [adresse] - inklusiv opfølgning for implementering af byrumsinventar og formidling/wayfinding
* Strategisk byudvikling i Tønder
* Boligudviklingsstrategi og handlingsplan for Tønder Kommune - i strategien peges på prioritering af konkrete indsatser og lokaliteter til videreudvikling
* Velfærdsboligstrategien med fokus på [adresse]
* Zeppelin projektet
* Museum Wegner
* Tønder festival
* Museum [adresse]
* Masterplan for Tønderhallerne

Forvaltningen forbereder derudover dels en arkitekturpolitik for [adresse], der tages op politisk januar 2024, og dels at der igangsættes en særlig indsats for [adresse] med fokus på, hvordan gadens attraktivitet kan fastholdes, men måske med en ændret karakter.

Det foreslås, at der som et første step tages en dialog med Tønder Handelsstandsforening om, hvordan der i fællesskab sikres koordinering og fremdrift af initiativerne.

Som opfølgning på dialogen foreslås, at der med hjælp fra en ekstern rådgiver gennemføres en opfølgning på detailhandelsstrategien og dertil også laves en mapping, prioritering og proces for, hvordan planer og strategier omkring Tønder spiller bedst muligt sammen med opfølgningen på detailhandelsstrategien.

### Økonomi

Det estimeres, at udgifter til et rådgivningsforløb udgør 300.000 kr.

### Direktionen indstiller,

|  |  |
| --- | --- |
| at | der gennemføres en proces som beskrevet, |
| at | processen finansieres af visions- og strategipuljen 2023, |
| at | 300.000 kr. frigives af 2023 puljen, og |
| at | indstillingen videresendes til Økonomiudvalget. |

### Beslutning

Indstillingen anbefales, idet udvalget ønsker, at der udarbejdes et kommissorium for opgaven, som behandles i Klima-, Vækst- og Udviklingsudvalget.